96. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.387 της 15/19 Μαΐου 1978 (ΦΕΚ Α΄82) Περί της αυξήσεως του υπό της παρ.2 του άρθρ.6 του Νόμ.445/1976 προβλεπομένου αριθμού δακτυλογράφων ελληνικής και ξένων γλωσσών. Έχοντες υπ’ όψει: 1.Τας διατάξεις:α)του Νόμ. 400/76 “περί Υπουργικού Συμβουλίου και Υπουργείων”, β)της παρ.6 του άρθρ.6 του Νόμ. 445/76 “περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως των Διοικητικών Υπηρεσιών εν όψει της εφαρμογής του Κοινοτικού καθεστώτος”. 2.Την υπ’ αριθ.565/29.11.1977 απόφασιν του Πρωθυπουργού «περί αναθέσεως αρμοδιοτήτων εις τον άνευ Χαρτοφυλακίου Υπουργόν Γεώργιον Κοντογεώργην» και 3.Την υπ’ αριθ. 275/78 γνωμοδότησιν του Συμβουλίου της Επικρατείας, προτάσει του Υπουργικού Συμβουλίου, αποφασίζομεν: Άρθρον μόνον.-Δια την αντιμετώπισιν επιτακτικής φύσεως αναγκών, παρά τη Γενική Διευθύνσει Σχέσεων Ελλάδος και Ευρωπαϊκών Κοινοτήτων του Υπουργείου Συντονισμού, απορρεουσών εκ της εφαρμογής των διατάξεων του Νόμ.445/76 “περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως των Διοικητικών Υπηρεσιών, εν όψει της εφαρμογής του Κοινοτικού καθεστώτος”, αυξάνεται ο αριθμός των, κατά τας διατάξεις της παρ.2 του άρθρ.6 του ανωτέρω Νόμου, προσλαμβανομένων δακτυλογράφων ελληνικής και ξένων γλωσσών, επί συμβάσει ιδιωτικού δικαίου, κατά 10 εισέτι. Το σύνολον των δακτυλογράφων ελληνικής και ξένων γλωσσών, μετά την, δια του παρόντος, αύξησίν των ανέρχεται εις 30. Εις τον Υπουργόν άνευ Χαρτοφυλακίου με αρμοδιότητα επί των σχέσεων μετά Ευρωπαϊκών Κοινοτήτων, ανατίθεμεν την δημοσίευσιν και εκτέλεσιν του παρόντος δ/τος. 